Italijanski superkup 2016.
Italijanski superkup 2016. bio je 29. izdanje nogometnog superkupa Italije. Utakmica je odigrana 23. decembra 2016. na stadionu "Jassim Bin Hamad" u Dohi (Katar). Utakmicu superkupa odigrali su pobjednik Serie A Juventus i finalist Italijanskog kupa Milan (Juventus je osvojio i kup). Superkup je osvojio Milan nakon boljeg izvođenja jedanaesteraca 4–3. U regularnom dijelu utakmice rezultat je bio 1–1. Golove su postigli Giorgio Chiellini u 18. minuti za Juventus, te Giacomo Bonaventura u 38. minuti za Milan. Utakmica je odigrana pred 11.356 gledalaca, a glavni sudija utakmice bio je Antonio Damato.